మలేరియా
మలేరియా వ్యాప్తి సాధారణంగా దోమకాటు వలన జరుగుతుంది. తన జీవిత చక్రాన్ని పూర్తి చేసుకోవడం కోసం మలేరియా పరాన్నజీవికి మనుషులు అవసరం. మనిషిని కుట్టినప్పుడు లాలాజలాన్ని వదులుతుంది. ఆ లాలాజలములో స్పోరోజాయిట్స్ ఉంటాయి. అవి మనిషి శరీరములోకి ప్రవేశిస్తాయి, అక్కడ నుండి అవి మీరోజాయిట్స్ గా కాలేయము, ఎర్ర రక్త కణాలలో పరిణతి చెందుతాయి. ఇలా పరిణతి చెందిన మీరోజాయిట్స్ వల్ల వ్యాధి లక్షణాలు కనిపిస్తాయి. అయితే అన్ని దోమలూ మలేరియాను వ్యాప్తి చేయవు. కేవలం అనోఫిలస్ (anopheles) అనే జాతిలోని ఆడ దోమల వల్ల మాత్రమే మనుషులకు వ్యాధి సోకుతుంది.
టైఫాయిడ్
ఒక వ్యక్తి టైఫాయిడ్ జ్వరం యొక్క ఏవిధమైన లక్షణాలతో బాధపడకుండానే లక్షణ వాహకునిగా ఇతరులకు వ్యాధిని వ్యాప్తిచేయగలడు. సెంటర్స్ ఫర్ డిసీజ్ కంట్రోల్ వారి ప్రకారం టైఫాయిడ్ వ్యాధి వచ్చి తగ్గిన తరువాత కూడా 5% ప్రజలలో ఆవ్యాధి మిగిలి ఉంటుంది.ప్రసిద్ధి చెందిన లక్షణవాహకురాలు మేరీ మాల్లోన్ (సాధారణంగా "టైఫాయిడ్ మేరీ"గా పిలుస్తారు), ఒక వంట మనిషి, ఈమె 53 మందికి టైఫాయిడ్ వ్యాప్తి చేయగా, వారిలో ముగ్గురు ఈ వ్యాధి బారినపడి మరణించారు. మాల్లోన్ ఒక "అంటువ్యాధి" వ్యాపించడానికి బాధ్యుడైన సంపూర్ణ ఆరోగ్యవంతురాలైన మొదటి వ్యక్తి.